Kentrochrysalis

se systematisk inndeling

Kentrochrysalis er en slekt av sommerfugler som tilhører familien svermere (Sphingidae).

 Utseende 
Middelsstore til store (vingespenn 60-90 millimeter), brunspraglete svermere.
Artene kan overflatisk ligne på furusvermeren (Sphinx ligustri), men skiller seg fra denne ved at de har redusert sugesnabel. Thorax er grå med mørke sidestriper, antennene forholdsvis lange og litt fjæraktige. Forvingene er kamuflasjefarget spraglete i grå-brunt, bakvingene grå. Larvene er grønne med lyse skråstriper langs sidene.

 Levevis 
Larvene lever på busker og trær i oljetrefamilien (Oleaceae).

 Utbredelse 
Slekten er utbredt i Øst-Asia (Mongolia, Kina, Russland, Japan og Korea).

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Smerinthinae Grote & Robinson, 1865
 Slektsgruppen Sphingulini Rothschild & Jordan, 1903
 Slekten Kentrochrysalis Staudinger 1887
 Kentrochrysalis consimilis (Rothschild & Jordan, 1903)
 Kentrochrysalis heberti Haxaire & Melichar, 2010
 Kentrochrysalis sieversi Alpheraky, 1897
 Kentrochrysalis streckeri (Staudinger, 1880)

 Kilder 
 Markku Savela's Lepidoptera and some other life forms: Sjekkliste over artene. Hentet 25.10. 2012.
 Sphingidae of the Eastern Palaearctic - Kentrochrysalis consimilis 
 Sphingidae of the Eastern Palaearctic - Kentrochrysalis heberti 
 Sphingidae of the Eastern Palaearctic - Kentrochrysalis sieversi 
 Sphingidae of the Eastern Palaearctic - Kentrochrysalis streckeri 

 Eksterne lenker 


Kategori:Svermere
Kategori:Sommerfugler formelt beskrevet i 1887
Kategori:Dyr formelt beskrevet av Otto Staudinger